
ОСНОВНОМ СУДУ У ТРЕБИЊУ                                                                           
 
На основу члана 43. став 2. тачка з. и у вези са чланом 241. Закона о кривичном поступку Републике Српске, п о д и ж е м

О П Т У Ж Н И Ц У


ПРОТИВ:

М.С. 1988. 


Што је:

Дана 12.07.2026. године, око 00,48 часова, у мјесту Пријевор, општина Билећа, на магистралном путу М1-109, дионица пута Кривача – Подосоје, угрозила јавни саобраћај да тиме изазове опасност за живот или тијело људи, на тај начин што је као власница краве исту оставила без надзора, свјесна да усљед таквог чињења може доћи до угрожавања јавног саобраћаја, али је олако држала да до тога неће доћи, па се у мјесту Пријевор, због непостојања надзора од стране осумњичене над кравом са ушном маркицом, број: .... власништво осумњичене, поменута изашла на коловоз, магистралног пута којим се кретао возач мотоцикла марке „Сузуки“ регистарских ознака ... оштећени П.Н. возећи из правца Берковића у правцу Билеће, који је приликом изласка из кривине уочио поменуту краву, започео је форсирано кочење са мотором, кочење је било безуспјешно и том приликом са мотором је ударио у краву након чега је пао са мотора и задоб​ио сљедеће повреде: огуљотину на лијевој страни леђа промјера око 20х20 цм, која је праћена серијским преломом од VII до XII ребра лијево са продором крви у плеурални простор, прелом бочних наставака I, II и III слабинског пршљена и огуљотине на лијевом лакту и лијевој нози, које повреде, скупно процијењено, у моменту наношења, представљају тешку тјелесну повреду, а посљедицом удара крава је угинула. 
Дакле, из нехата на други начин угрозила јавни саобраћај и тиме изазвала опасност за живот људи, а усљед дјела је наступила тешка тјелесна повреда  једног лица. 


Чиме да је осумњичена починла кривично дјело Угрожавање јавног саобраћаја опасном радњом или средством из члана 404. став 3. у вези са ставом 2. Кривичног законика Републике Српске. 

